Ministerul de Interne a mulțumit românilor și bisericilor pentru cum a fost sărbătorită noaptea de Înviere/ Autoritățile au intervenit la 1846 de incidente și au aplicat 3384 de amenzi

Purtătorul de cuvânt al Ministerului de Interne a făcut declarații de presă, sâmbătă, la sediul instituției. Monica Dajbog a anunțat că 26.000 de angajați ai MAI, polițiști locali și angajați ai MApN au supravegheat respectarea restricțiilor impuse prin ordonanțele militare în noaptea de Înviere.

Totodată, ministerul de Interne a mulțumit românilor și bisericilor pentru cum a fost sărbătorită noaptea de Înviere. Autoritățile au intervenit la peste 1846 de incidente sesizate prin apelul unic de urgență 112 și au aplicat 3384 de amenzi, dintre care 391 pentru încălcarea prevederilor impuse de starea de urgență.

Oamenii legii au întocmit 294 dosare penale, trei dintre acestea fiind pentru zădărnicirea combaterii bolilor.

MAI a expus patru situații deosebite care s-au desfășurat în Ajunul Paștelui:

Polițiștii au fost atacați cu pietre și obiecte contondente în Hunedoara. Nouă persoane au fost duse la audieri. Mai multe detalii aici. După intervenția Poliției și Jandarmeriei situația a revenit la normal. Pe parcursul nopții nu au mai fost înregistrate incidente.

Polițiștii din Galați s-au autosesizat că mai multe persoane nu au respectat prevederile Ordonanței Militare nr. 3. Mai multe persoane erau adunate în jurul unei anvelope care ardea cu flacără deschisă. Polițiștii au identificat 20 de persoane din cele prezente și

Polițiștii din Dâmbovița s-au autosesizat în urma unei postări publice. Polițiștii au identificat mai multe persoane care consumau alcool și ascultau muzică pe stradă. Șapte persoane au fost amendate cu aproape 14.000 de lei.

În Suceava, un minor de 5 ani a plecat de la domiciliul său și a fost găsit în scara unui bloc, la 2 kilometri distanță.

sursa foto: Facebook/ Ministerul Afacerilor Interne